22.12.2017

               LT

               Europos Sąjungos oficialusis leidinys

               C 443/86

         P7_TA(2014)0348
   Prašymas ginti Aleksandro Mirskio parlamentinį imunitetą
   2014 m. balandžio 15 d. Europos Parlamento sprendimas dėl prašymo ginti Aleksandro Mirskio imunitetą ir privilegijas (2014/2026(IMM))
   (2017/C 443/18)

      Europos Parlamentas,

               —

               atsižvelgdamas į 2014 m. vasario 14 d. Aleksandro Mirskio (Alexander Mirsky) prašymą ginti jo imunitetą ir privilegijas Latvijos Respublikos Aukščiausiojo teismo senato Civilinių bylų departamento (toliau – Aukščiausiasis teismas) nagrinėjamoje civilinėje byloje (bylos Nr. C17129611), kuris buvo paskelbtas per 2014 m. vasario 24 d. plenarinį posėdį,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),

               —

               atsižvelgdamas į 2011 m. balandžio 4 d. plenarinio posėdžio stenogramą,

               —

               atsižvelgdamas į Darbo tvarkos taisyklių 5 straipsnio 2 dalį, 6a ir 7 straipsnius,

               —

               atsižvelgdamas į Teisės reikalų komiteto pranešimą (A7-0273/2014),

               A.

               kadangi Europos Parlamento narys Aleksandras Mirskis paprašė ginti jo parlamentinį imunitetą Latvijos Respublikos Aukščiausiojo teismo nagrinėjamoje civilinėje byloje; kadangi atitinkama byla susijusi su Rygos apygardos teismo Civilinių bylų kolegijos (toliau – Rygos apygardos teismas) sprendimu įpareigoti Aleksandrą Mirskį paneigti pareiškimą, padarytą 2011 m. balandžio 4 d. sakant kalbą Europos Parlamente, ir ieškovams, kuriems, kaip įtariama, buvo padaryta žala, sumokėti 1 000 LVL kompensaciją neturtinei žalai padengti;

               B.

               kadangi, remiantis Protokolo Nr. 7 dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               C.

               kadangi Parlamentas, vykdydamas savo įgaliojimus, susijusius su privilegijomis ir imunitetais, išlieka principinga demokratiška teisėkūros asamblėja ir užtikrina Parlamento narių nepriklausomumą einant savo pareigas;

               D.

               kadangi Teisingumo Teismas paaiškino, kad Protokolo 8 straipsnis, atsižvelgiant į jo tikslą apsaugoti Europos Parlamento narių saviraiškos laisvę ir nepriklausomumą ir į jo formuluotę, kurioje aiškiai nurodoma ne tik Europos Parlamento narių pareikšta nuomonė, bet ir balsavimas, iš esmės skirtas taikyti pačiame Europos Parlamente jų padarytiems pareiškimams (2);

               E.

               kadangi Protokolo 8 straipsnyje nurodytas imunitetas tiek, kiek juo siekiama apsaugoti Europos Parlamento narių saviraiškos laisvę ir nepriklausomumą, turi būti laikomas absoliučiu imunitetu, draudžiančiu bet kokį teismo procesą dėl einant Parlamento nario pareigas pareikštos nuomonės arba balsavimo (3);

               F.

               kadangi imunitetas nuo teismo proceso, kuriuo naudojasi Europos Parlamento nariai, apima ir imunitetą nuo civilinio proceso;

               G.

               kadangi Aleksandro Mirskio prašymas susijęs su jam iškelta byla dėl pareiškimų, pateiktų sakant vienos minutės kalbą per 2011 m. balandžio 4 d. plenarinį posėdį; kadangi neginčijama, kad Aleksandras Mirskis tuo metu, kai buvo pateikti minėtieji pareiškimai, buvo Europos Parlamento narys;

               H.

               kadangi Jūrmalos miesto teismas teisingai pripažino, kad Aleksandras Mirskis naudojosi pagal Protokolo 8 straipsnį Europos Parlamento nariams suteikiamu imunitetu, ir todėl atmetė ieškovų ieškinį; kadangi Rygos apygardos teismas, priešingai, visiškai neatsižvelgė į tai, kad taikytina minėtoji nuostata; kadangi nacionalinis teismas privalo taikyti ES pirminę teisę;

               I.

               kadangi prieš Aleksandrą Mirskį iškelta byla tebenagrinėjama Latvijos Respublikos Aukščiausiajame teisme ir galutinis sprendimas gali būti jam palankus; vis dėlto, kadangi tuo atveju, jei Aukščiausiasis teismas patvirtintų Rygos apygardos teismo sprendimą, tai reikštų, kad Latvijos institucijos pažeidė ES pirminę teisę;

               J.

               kadangi Rygos apygardos teismui priėmus sprendimą faktiškai buvo pažeistos Aleksandro Mirskio privilegijos ir imunitetas; kadangi atsižvelgiant į aplinkybes matyti, kad šiuo atveju kalbama apie nuomonės, pareikštos einant Parlamento nario pareigas, apribojimą;

               1.

               nusprendžia ginti Aleksandro Mirskio imunitetą ir privilegijas;

               2.

               ragina Komisiją imtis veiksmų prieš Latvijos institucijas siekiant užtikrinti, kad būtų laikomasi ES pirminės teisės, visų pirma Protokolo Nr. 7 dėl Europos Sąjungos privilegijų ir imunitetų 8 straipsnio, ir prireikus pagal Sutarties dėl Europos Sąjungos veikimo 258 straipsnį inicijuoti Sąjungos teisės pažeidimo nagrinėjimo procedūrą;

               3.

               paveda Pirmininkui nedelsiant perduoti šį sprendimą ir atsakingo komiteto pranešimą Komisijai, atitinkamoms Latvijos Respublikos institucijoms ir Aleksandrui Mirskiui.

      (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI:EU:C:2011:543.

      (2)  Minėtasis sprendimas Patriciello (byla C-163/10), 29 punktas.

      (3)  Minėtasis sprendimas Marra prieš De Gregorio ir Clemente (sujungtos bylos C-200/07 ir C-201/07), 27 punktas.


22.12.2017

               LT

               Europos Sąjungos oficialusis leidinys

               C 443/88

         P7_TA(2014)0396
   Balsavimas vykdant su imunitetu susijusias procedūras (Darbo tvarkos taisyklių išaiškinimas)
   2014 m. balandžio 15 d. Parlamento sprendimas dėl balsavimo vykdant su imunitetu susijusias procedūras (Darbo tvarkos taisyklių 166 straipsnio, 167 straipsnio 1 dalies ir 195 straipsnio 3 dalies išaiškinimas) (2014/2028(REG))
   (2017/C 443/19)

      Europos Parlamentas,

               —

               atsižvelgdamas į 2014 m. balandžio 9 d. Konstitucinių reikalų komiteto pirmininko laišką,

               —

               atsižvelgdamas į Darbo tvarkos taisyklių 211 straipsnį,

               1.

               nusprendžia prie savo Darbo tvarkos taisyklių 166 straipsnio, 167 straipsnio 1 dalies ir 195 straipsnio 3 dalies pridėti tokį išaiškinimą:
               „166 straipsnio, 167 straipsnio 1 dalies ir 195 straipsnio 3 dalies nuostatos dėl balsavimo vardiniu būdu netaikomos pranešimams, numatytiems 6b straipsnio 2 dalyje ir 7 straipsnio 3, 6 ir 8 dalyse, vykdant su imunitetu susijusias procedūras.“

               2.

               paveda Pirmininkui perduoti šį sprendimą Tarybai ir Komisijai susipažinti.


22.12.2017

               LT

               Europos Sąjungos oficialusis leidinys

               C 443/98

         P7_TA(2014)0409
   Parlamento darbo tvarkos taisyklių 90 straipsnio dėl tarptautinių susitarimų dalinis pakeitimas
   2014 m. balandžio 16 d. Europos Parlamento sprendimas dėl Europos Parlamento darbo tvarkos taisyklių 90 straipsnio dėl tarptautinių susitarimų dalinio pakeitimo (2013/2259(REG))
   (2017/C 443/21)

      Europos Parlamentas,

               —

               atsižvelgdamas į Užsienio reikalų komiteto pirmininko 2013 m. sausio 29 d. laišką ir į Tarptautinės prekybos komiteto pirmininko 2013 m. vasario 13 d. laišką Konstitucinių reikalų komiteto pirmininkui,

               —

               atsižvelgdamas į Darbo tvarkos taisyklių 211 ir 212 straipsnius,

               —

               atsižvelgdamas į Konstitucinių reikalų komiteto pranešimą (A7-0253/2014),

               1.

               nusprendžia padaryti toliau pateiktą Darbo tvarkos taisyklių pakeitimą;

               2.

               primena, kad šie pakeitimai įsigalios pirmą kitos mėnesinės sesijos dieną;

               3.

               paveda Pirmininkui perduoti šį sprendimą susipažinti Tarybai ir Komisijai.

      Pakeitimas 1

      Europos Parlamento darbo tvarkos taisyklės

      90 straipsnio 4 dalis

                  Dabartinis tekstas

                  Pakeitimas

               4.   Bet kuriuo derybų metu Parlamentas, remdamasis atsakingo komiteto pranešimu bei išnagrinėjęs atitinkamą pasiūlymą, pateiktą remiantis 121 straipsniu, gali teikti rekomendacijas, reikalaudamas, kad į jas būtų atsižvelgta prieš sudarant
                     atitinkamą tarptautinį
                   susitarimą.

               4.   Bet kuriuo derybų metu
                     ir nuo derybų pabaigos iki tarptautinio susitarimo sudarymo
                   Parlamentas, remdamasis atsakingo komiteto pranešimu bei išnagrinėjęs atitinkamą pasiūlymą, pateiktą remiantis 121 straipsniu, gali teikti rekomendacijas, reikalaudamas, kad į jas būtų atsižvelgta prieš sudarant
                     tą
                   susitarimą.

      Pakeitimas 2

      Europos Parlamento darbo tvarkos taisyklės

      90 straipsnio 5 dalis

                  Dabartinis tekstas

                  Pakeitimas

               5.
                     Baigus derybas, bet dar nepasirašius jokio susitarimo, susitarimo projektas pateikiamas Parlamento nuomonei ar pritarimui gauti. Pritarimo procedūros atveju taikoma 81 straipsnyje nustatyta tvarka.

               5.
                     Tarybos prašymus, kad Parlamentas pritartų ar pateiktų nuomonę, Parlamento pirmininkas perduoda už nagrinėjimą atsakingam komitetui, kaip nustatyta 81 straipsnyje ar 43 straipsnio 1 dalyje.

      Pakeitimas 3

      Europos Parlamento darbo tvarkos taisyklės

      90 straipsnio 6 dalis

                  Dabartinis tekstas

                  Pakeitimas

               6.   Prieš balsavimą
                     dėl pritarimo
                  , atsakingas komitetas, frakcija ar ne mažiau kaip viena dešimtoji Parlamento narių gali pasiūlyti Parlamentui paprašyti Teisingumo Teismo nuomonės dėl tarptautinio susitarimo atitikties Sutartims. Jei Parlamentas pritaria šiam pasiūlymui, balsavimas
                     dėl pritarimo
                   atidedamas iki tol, kol Teismas pateiks savo nuomonę (15).

               6.   Prieš balsavimą atsakingas komitetas, frakcija ar ne mažiau kaip viena dešimtoji Parlamento narių gali pasiūlyti Parlamentui paprašyti Teisingumo Teismo nuomonės dėl tarptautinio susitarimo atitikties Sutartims. Jei Parlamentas pritaria šiam pasiūlymui, balsavimas atidedamas iki tol, kol Teismas pateiks savo nuomonę (15).

      (15)  Taip pat žr. 128 straipsnio išaiškinimą.

      (15)  Taip pat žr. 128 straipsnio išaiškinimą.


22.12.2017

               LT

               Europos Sąjungos oficialusis leidinys

               C 443/101

         P7_TA(2014)0340
   Neprieštaravimas deleguotajam aktui: Pagalbos labiausiai skurstantiems asmenims fondas
   Europos Parlamento sprendimas neprieštarauti 2014 m. kovo 13 d. Komisijos deleguotajam reglamentui, papildančiam 2014 m. kovo 11 d. Europos Parlamento ir Tarybos reglamentą (ES) Nr. 223/2014 dėl Europos pagalbos labiausiai skurstantiems asmenims fondo (C(2014)1627 – 2014/2676(DEA))
   (2017/C 443/23)

      Europos Parlamentas,

               —

               atsižvelgdamas į Komisijos deleguotąjį reglamentą (C(2014)1627),

               —

               atsižvelgdamas į Komisijos 2014 m. kovo 13 d. laišką, kuriame ji prašo Parlamento pareikšti, kad jis neprieštarauja deleguotajam reglamentui,

               —

               atsižvelgdamas į Užimtumo ir socialinių reikalų komiteto 2014 m. kovo 18 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į Reglamentą (ES) Nr. 223/2014 (1), ypač į 32 straipsnio 8 dalį, 32 straipsnio 9 dalį, 34 straipsnio 7 dalį, 34 straipsnio 8 dalį, 55 straipsnio 4 dalį ir 62 straipsnio 4 dalį,

               —

               atsižvelgdamas į Darbo tvarkos taisyklių 87a straipsnio 6 dalį,

               —

               atsižvelgdamas į tai, kad nebuvo pareikšta jokių prieštaravimų per Darbo tvarkos taisyklių 87a straipsnio 6 dalies trečioje ir ketvirtoje įtraukose nustatytą laikotarpį, kuris baigėsi 2014 m. balandžio 3 d.,

               A.

               kadangi Parlamentas pakartotinai pabrėžė, kad labai svarbu, jog Europos pagalbos labiausiai skurstantiems asmenims fondas nedelsiant pradėtų savo veiklą;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šią rezoliuciją Tarybai ir Komisijai.

      (1)  OL L 72, 2014 3 12, p. 1.


title: 2017 m. gruodžio 5 d. Tarybos sprendimas (ES) 2017/2429, kuriuo panaikinamas Sprendimas 2008/713/EB dėl perviršinio deficito Jungtinėje Karalystėje

text:
23.12.2017

               LT

               Europos Sąjungos oficialusis leidinys

               L 344/6

         TARYBOS SPRENDIMAS (ES) 2017/2429
   2017 m. gruodžio 5 d.
   kuriuo panaikinamas Sprendimas 2008/713/EB dėl perviršinio deficito Jungtinėje Karalystėje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,
   atsižvelgdama į Europos Komisijos rekomendaciją,
   kadangi:

               (1)

               2008 m. liepos 8 d. Sprendimu 2008/713/EB (1), priimtu remiantis Komisijos rekomendacija, pagal Europos bendrijos steigimo sutarties (EBS) 104 straipsnio 6 dalį Taryba nusprendė, kad Jungtinėje Karalystėje susidaręs perviršinis deficitas Taryba nurodė, kad pagal PDP duomenis, kuriuos Jungtinės Karalystės valdžios institucijos pateikė 2008 m. kovo mėn., buvo numatoma, kad Jungtinės Karalystės valdžios sektoriaus deficitas 2008–2009 m. bus 3,2 % BVP, taigi viršys Sutartyje nustatytą 3 % BVP pamatinę vertę. Paskelbus 2008 m. kovo mėn. biudžetą, 2008 m. gegužės 13 d. taip pat buvo paskelbta politinė priemonė dėl gyventojų pajamų mokesčio sumažinimo 2008–2009 m., dėl kurios tais finansiniais metais buvo numatomas papildomas planuojamo deficito padidėjimas. Šią priemonę pridėjus prie Komisijos 2008 m. pavasario prognozės, 2008–2009 m. buvo gaunamas 3,5 % BVP deficitas. Be to, perviršinis deficitas nelaikytas laikinu, nes Komisijos prognozė pagal nesikeičiančios politikos scenarijų rodė, kad 2009–2010 m. deficitas sudarys 3,3 % BVP. Taryba taip pat nurodė, kad valdžios sektoriaus skolos santykis tebebuvo gerokai mažesnis už 60 % pamatinę vertę, nors buvo numatoma jo augimo tendencija iki 2009–2010 m.;

               (2)

               tą pačią dieną, vadovaudamasi EBS 104 straipsnio 7 dalimi ir Tarybos reglamento (EB) Nr. 1467/97 (2) 3 straipsnio 4 dalimi ir remdamasi Komisijos rekomendacija, Taryba pateikė Jungtinei Karalystei skirtą rekomendaciją siekiant ištaisyti perviršinio deficito padėtį ne vėliau kaip 2009–2010 finansiniais metais. Taryba taip pat nustatė 2009 m. sausio 8 d. terminą, iki kurio turi būti imtasi veiksmingų priemonių;

               (3)

               2009 m. balandžio 27 d. pagal EBS 104 straipsnio 8 dalį Taryba Sprendimu 2009/409/EB (3) nusprendė, kad Jungtinė Karalystė nesiėmė veiksmingų priemonių atsižvelgdama į 2008 m. liepos 8 d. Tarybos rekomendaciją;

               (4)

            pripažinusi, kad 2009–2010 m. Jungtinės Karalystės biudžeto būklę lėmė priemonių, kurių poveikis sudaro maždaug 1,5 % BVP ir kurios buvo tinkamas atsakas į Europos ekonomikos atkūrimo planą, įgyvendinimas ir nevaržomas savaiminių stabilizatorių veikimas, 2009 m. gruodžio 2 d. Taryba pagal Sutarties dėl Europos Sąjungos veikimo (SESV) 126 straipsnio 7 dalį Jungtinei Karalystei pateikė patikslintą rekomendaciją, kurioje Jungtinei Karalystei rekomenduota ištaisyti perviršinio deficito padėtį iki 2014–2015 m. Konkrečiai, siekiant valdžios sektoriaus deficitą patikimai ir tvariai sumažinti iki mažesnės kaip 3 % BVP vertės, Jungtinei Karalystei rekomenduota užtikrinti, kad fiskalinio konsolidavimo vidutinis metinis dydis nuo 2010–2011 iki 2014–2015 m. sudarytų 1
                   % BVP. 2009 m. gruodžio 2 d. rekomendacijoje Taryba nustatė 2010 m. birželio 2 d. terminą, iki kurio reikia imtis veiksmingų priemonių, atsižvelgiant į Reglamento (EB) Nr. 1467/97 3 straipsnio 4 dalį;

               (5)

               2010 m. liepos 6 d. Komisija, remdamasi Komisijos 2010 m. pavasario prognoze, padarė išvadą, kad Jungtinė Karalystė ėmėsi veiksmingų priemonių laikydamasi 2009 m. gruodžio 2 d. Tarybos rekomendacijos pagal SESV 126 straipsnio 7 dalį;

               (6)

            2015 m. birželio 19 d. pagal SESV 126 straipsnio 8 dalį Taryba nusprendė, kad Jungtinė Karalystė nesiėmė veiksmingų priemonių, kuriomis būtų atsižvelgiama į 2009 m. gruodžio 2 d. Tarybos rekomendaciją (4). Taryba nurodė, kad dėl 2008–2009 m. pasaulinės ekonomikos ir finansų krizės Jungtinės Karalystės realiojo BVP augimas smarkiai sumažėjo, o tai, be kita ko, turėjo poveikį ir valstybės finansams. Vėliau Jungtinė Karalystė įgyvendino konsolidavimo planą ir valdžios sektoriaus deficitas, kaip BVP procentinė dalis, nuo 2009–2010 iki 2014–2015 finansinių metų kasmet mažėjo. Tačiau valdžios sektoriaus skolos santykis šiuo laikotarpiu toliau didėjo, tam įtakos daugiausia turėjo nominalus deficitas, taip pat intervencinės priemonės finansų sektoriuje. Taryba padarė išvadą, kad, nepaisant nustatytos ir įgyvendinamos fiskalinio konsolidavimo programos, Jungtinė Karalystė nepanaikino perviršinio deficito iki 2014–2015 m. Be to, Jungtinė Karalystė nesilaikė 2009 m. gruodžio 2 d. Tarybos rekomenduoto 1
                   % BVP vidutinio metinio fiskalinių priemonių dydžio;

               (7)

               2015 m. birželio 19 d., vadovaudamasi SESV 126 straipsnio 7 dalimi ir Reglamento (EB) Nr. 1467/97 3 straipsnio 4 dalimi ir remdamasi Komisijos rekomendacija, Taryba pateikė Jungtinei Karalystei skirtą rekomendaciją panaikinti perviršinį deficitą iki 2016–2017 finansinių metų. Konkrečiai, Jungtinei Karalystei rekomenduota pasiekti nominalų deficitą, lygų 4,1 % BVP 2015–2016 m. ir 2,7 % BVP 2016–2017 m. ir atitinkantį struktūrinio balanso pagerėjimą, lygų 0,5 % BVP 2015–2016 m. ir 1,1 % BVP 2016–2017 m., pagal atnaujintą Komisijos 2015 m. pavasario prognozę;

               (8)

               2015 m. lapkričio 16 d. Komisija padarė išvadą, kad Jungtinė Karalystė ėmėsi veiksmingų priemonių siekdama panaikinti perviršinį deficitą iki 2016–2017 finansinių metų, kaip 2015 m. birželio 19 d. rekomendavo Taryba;

               (9)

               pagal prie Europos Sąjungos sutarties ir SESV pridėto Protokolo (Nr. 12) dėl perviršinio deficito procedūros 4 straipsnį Komisija teikia šiai procedūrai vykdyti reikalingus duomenis. Taikydamos tą protokolą, pagal Tarybos reglamento (EB) Nr. 479/2009 (5) 3 straipsnį valstybės narės du kartus per metus, t. y. prieš balandžio 1 d. ir prieš spalio 1 d., turi pranešti valdžios sektoriaus deficito ir skolos duomenis ir kitus susijusius kintamuosius;

               (10)

               Taryba priima sprendimus panaikinti sprendimus dėl perviršinio deficito, remdamasi pateiktais duomenimis. Be to, sprendimas dėl perviršinio deficito turėtų būti panaikintas tik jei pagal Komisijos prognozes numatoma, kad prognozės laikotarpiu deficitas neviršys Sutartyje nustatytos 3 % BVP pamatinės vertės (6);

               (11)

               remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, 2017 m. konvergencijos programa, 2017 m. rugsėjo mėn. Jungtinės Karalystės pateiktu pranešimu ir Komisijos 2017 m. rudens prognoze, daromos šios išvados:

                           —

                           Kelerius pastaruosius metus Jungtinė Karalystė pasiekė rekomenduotus valdžios sektoriaus deficito tikslus. 2009–2010 m. pasiekęs aukščiausią 10 % BVP tašką, nominalus valdžios sektoriaus deficitas stabiliai mažėjo, sudarė 4 % 2015–2016 m. ir 2,3 % 2016–2017 m. ir atitiko 2015 m. birželio 19 d. Tarybos rekomendaciją. Per šį laikotarpį įgyvendintas fiskalinis konsolidavimas daugiausia buvo grindžiamas išlaidų priemonėmis: bendros einamosios išlaidos nuo 42,9 % BVP 2009–2010 m. sumažėjo iki 38 % BVP 2016–2017 m. Prie to, kad ir mažesniu mastu, prisidėjo valdžios sektoriaus pajamų santykio padidėjimas: nuo 37,4 % BVP 2009–2010 m. iki 38,6 % BVP 2016–2017 m.

                           —

                           2017 m. balandžio 27 d. Jungtinės Karalystės valdžios institucijų pateiktoje 2016–2017 m. konvergencijos programoje, apimančioje laikotarpį nuo 2016–2017 iki 2021–2022 m., buvo numatytas valdžios sektoriaus deficito padidėjimas iki 2,8 % BVP 2017–2018 m., o vėliau – sumažėjimas iki 1,9 % BVP 2018–2019 m. Ši prognozė buvo grindžiama tuo, kad planuojamas 2016–2017 m. valdžios sektoriaus deficitas, remiantis PDP duomenimis, kuriuos Jungtinės Karalystės valdžios institucijos pateikė 2017 m. kovo mėn., turėjo sudaryti 2,7 %. Nuo to laiko, kai buvo pateikta konvergencijos programa, Nacionalinės statistikos tarnyba 2016–2017 m. valdžios sektoriaus deficito įvertį sumažino iki 2,3 % BVP. Nors Jungtinės Karalystės valdžios institucijos vėliau nepaskelbė atnaujintos valdžios sektoriaus deficito prognozės, pagal Komisijos 2017 m. rudens prognozę, darant nesikeičiančios politikos prielaidą, numatomas toks deficitas: 2,5 % 2017–2018 m., 1,8 % 2018–2019 m. ir 1,3 % 2019–2020 m. Todėl numatoma, kad prognozės laikotarpiu deficitas liks mažesnis už Sutartyje nustatytą 3 % BVP pamatinę vertę.

                           —

                           Remdamasi savo 2017 m. rudens prognoze, Komisija vertina, kad struktūrinis balansas, t. y. pagal ekonominį ciklą pakoreguotas valdžios sektoriaus balansas, į kurį neįtraukiamos vienkartinės ir kitos laikinosios priemonės, nuo 2008–2009 iki 2016–2017 m. pagerėjo 3,2 % BVP.

                           —

                           Nuo 2008 m. liepos 8 d., kai Taryba nusprendė, kad Jungtinėje Karalystėje susidaręs perviršinis deficitas, Jungtinės Karalystės valdžios sektoriaus bendroji skola labai išaugo. Valdžios sektoriaus skolos santykis nuo 41 % BVP 2007–2008 m. išaugo iki 86,8 % 2016–2017 m.; tai rodo tuo laikotarpiu buvusį didesnį nominalų valdžios sektoriaus deficitą ir finansų sektoriuje vykdytas intervencines priemones. Pagal Komisijos 2017 m. rudens prognozę numatoma, kad skolos santykis su BVP aukščiausią tašką pasieks 2016–2017 m. ir laipsniškai sumažės iki 82,9 % BVP 2019–2020 m.;

               (12)

               pagal SESV 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinio deficito padėtis atitinkamoje valstybėje narėje ištaisoma;

               (13)

               Taryba mano, kad perviršinis deficitas Jungtinėje Karalystėje panaikintas, todėl Sprendimą 2008/713/EB reikėtų panaikinti;

               (14)

               nuo 2017–2018 m., t. y. kitų finansinių metų po perviršinio deficito panaikinimo, Jungtinė Karalystė turi užtikrinti Stabilumo ir augimo pakto prevencinės dalies reikalavimų laikymąsi ir tinkamu tempu turėtų toliau siekti minimalaus vidutinio laikotarpio biudžeto tikslo, kartu laikytis išlaidų kriterijaus ir atitikti skolos kriterijų pagal Reglamento (EB) Nr. 1467/97 2 straipsnio 1a dalį,

         PRIĖMĖ ŠĮ SPRENDIMĄ:
   1 straipsnis
   Bendras vertinimas rodo, kad perviršinio deficito padėtis Jungtinėje Karalystėje ištaisyta.
   2 straipsnis
   Sprendimas 2008/713/EB panaikinamas.
   3 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.

      Priimta Briuselyje 2017 m. gruodžio 5 d.

            Tarybos vardu

            Pirmininkas

         T. TÕNISTE

      (1)  2008 m. liepos 24 d. Tarybos sprendimas 2008/713/EB dėl perviršinio deficito Jungtinėje Karalystėje (OL L 238, 2008 9 5, p. 5).

      (2)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (3)  2009 m. balandžio 27 d. Tarybos sprendimas 2009/409/EB, kuriuo pagal Sutarties 104 straipsnio 8 dalį nustatoma, ar Jungtinė Karalystė ėmėsi veiksmingų priemonių atsižvelgdama į 2008 m. liepos 8 d. Tarybos rekomendaciją pagal Sutarties 104 straipsnio 7 dalį (OL L 132, 2009 5 29, p. 11).

      (4)  2015 m. birželio 19 d. Tarybos sprendimas (ES) 2015/1098, kuriuo nustatoma, kad Jungtinė Karalystė nesiėmė veiksmingų priemonių, kuriomis būtų atsižvelgiama į 2009 m. gruodžio 2 d. Tarybos rekomendaciją (OL L 180, 2015 7 8, p. 1).

      (5)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).

      (6)  Atsižvelgiant į 2012 m. rugsėjo 3 d.„Stabilumo ir augimo pakto įgyvendinimo sąlygas ir stabilumo ir konvergencijos programų formos ir turinio gaires“. Žr. http://ec.europa.eu/economy_finance/economic_governance/sgp/pdf/coc/code_of_conduct_en.pdf.


title: 2017 m. gruodžio 18 d. Tarybos sprendimas (ES, Euratomas) 2017/2436, kuriuo skiriamas Europos ekonomikos ir socialinių reikalų komiteto Italijos Respublikos pasiūlytas narys

text:
23.12.2017

               LT

               Europos Sąjungos oficialusis leidinys

               L 344/37

         TARYBOS SPRENDIMAS (ES, Euratomas) 2017/2436
   2017 m. gruodžio 18 d.
   kuriuo skiriamas Europos ekonomikos ir socialinių reikalų komiteto Italijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Italijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

               (2)

               pasibaigus Giancarlo DURANTE kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Giovanni SABATINI (Direttore Generale dell'ABI (Associazione Bancaria Italiana).
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2017 m. gruodžio 8 d. Politinio ir saugumo komiteto sprendimas (BUSP) 2017/2430 dėl Europos Sąjungos pasienio pagalbos misijos Rafos perėjimo punktui (EU BAM Rafah) vadovo skyrimo (EU BAM Rafah/2/2017)

text:
23.12.2017

               LT

               Europos Sąjungos oficialusis leidinys

               L 344/9

         POLITINIO IR SAUGUMO KOMITETO SPRENDIMAS (BUSP) 2017/2430
   2017 m. gruodžio 8 d.
   dėl Europos Sąjungos pasienio pagalbos misijos Rafos perėjimo punktui (EU BAM Rafah) vadovo skyrimo (EU BAM Rafah/2/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               pagal Bendrųjų veiksmų 2005/889/BUSP 10 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus, susijusius su Europos Sąjungos pasienio pagalbos misijos Rafos perėjimo punktui (EU BAM Rafah) politinės kontrolės vykdymu ir strateginiu vadovavimu jai, įskaitant sprendimą paskirti misijos vadovą;

               (2)

               2015 m. liepos 7 d. PSK priėmė Sprendimą EU BAM Rafah/1/2015 (2), kuriuo Natalina CEA paskirta ES BAM Rafah misijos vadove laikotarpiui nuo 2015 m. liepos 1 d. iki 2016 m. birželio 30 d.;

               (3)

               2017 m. liepos 4 d. Taryba priėmė Sprendimą (BUSP) 2017/1193 (3), kuriuo EU BAM Rafah trukmė pratęsta iki 2018 m. birželio 30 d.;

               (4)

               2017 m. liepos 11 d. PSK priėmė Sprendimą EU BAM Rafah/1/2017 (4), kuriuo ES BAM Rafah misijos vadovės Natalina CEA įgaliojimai pratęsti iki 2018 m. birželio 30 d.;

               (5)

               2017 m. gruodžio 1 d. Sąjungos vyriausioji įgaliotinė užsienio reikalams ir saugumo politikai pasiūlė EU BAM Rafah misijos vadovu nuo 2017 m. gruodžio 4 d. iki 2018 m. birželio 30 d. vietoje Natalina CEA skirti Günther FREISLEBEN,

         PRIĖMĖ ŠĮ SPRENDIMĄ:
   1 straipsnis
   Günther FREISLEBEN skiriamas Europos Sąjungos pasienio pagalbos misijos Rafos perėjimo punktui (EU BAM Rafah) vadovu laikotarpiui nuo 2017 m. gruodžio 4 d. iki 2018 m. birželio 30 d.
   2 straipsnis
   Politinio ir saugumo komiteto sprendimas EU BAM Rafah/1/2017 panaikinamas.
   3 straipsnis
   Šis sprendimas įsigalioja jo priėmimo dieną.
   Jis taikomas nuo 2017 m. gruodžio 4 d.

      Priimta Briuselyje 2017 m. gruodžio 8 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 327, 2005 12 14, p. 28.

      (2)  2015 m. liepos 7 d. Politinio ir saugumo komiteto sprendimas (BUSP) 2015/1128 dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo (ES BAM Rafah/1/2015) (OL L 184, 2015 7 11, p. 16).

      (3)  2017 m. liepos 4 d. Tarybos sprendimas (BUSP) 2017/1193, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (OL L 172, 2017 7 5, p. 12).

      (4)  2017 m. liepos 11 d. Politinio ir saugumo komiteto sprendimas (BUSP) 2017/1280, kuriuo pratęsiami Europos Sąjungos pasienio pagalbos misijos Rafos perėjimo punktui (ES BAM Rafah) vadovo įgaliojimai (ES BAM Rafah/1/2017) (OL L 184, 2017 7 15, p. 63).


title: 2017 m. gruodžio 19 d. Politinio ir saugumo komiteto sprendimas (BUSP) 2017/2438 dėl Europos Sąjungos stebėsenos misijos Gruzijoje (EUMM Georgia) vadovo skyrimo (EUMM GEORGIA/1/2017)

text:
23.12.2017

               LT

               Europos Sąjungos oficialusis leidinys

               L 344/39

         POLITINIO IR SAUGUMO KOMITETO SPRENDIMAS (BUSP) 2017/2438
   2017 m. gruodžio 19 d.
   dėl Europos Sąjungos stebėsenos misijos Gruzijoje (EUMM Georgia) vadovo skyrimo (EUMM GEORGIA/1/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. rugpjūčio 12 d. Tarybos sprendimą 2010/452/BUSP dėl Europos Sąjungos stebėsenos misijos Gruzijoje EUMM Georgia (1), ypač į jo 10 straipsnio 1 dalį,
   kadangi:

               (1)

               pagal Sprendimą 2010/452/BUSP Politinis ir saugumo komitetas yra įgaliotas pagal Sutarties 38 straipsnį priimti atitinkamus sprendimus Europos Sąjungos stebėsenos misijos Gruzijoje (toliau – EUMM Georgia) politinės kontrolės ir strateginio vadovavimo jai tikslais, įskaitant sprendimą paskirti misijos vadovą;

               (2)

               Tarybos sprendimu (BUSP) 2016/2238 (2) EUMM Georgia įgaliojimai pratęsti iki 2018 m. gruodžio 14 d.;

               (3)

               2017 m. gruodžio 15 d. Sąjungos vyriausiasis įgaliotinis užsienio reikalams ir saugumo politikai pasiūlė laikotarpiui nuo 2017 m. gruodžio 15 d. iki 2018 m. gruodžio 14 d. EUMM Georgia vadovu skirti Erik HØEG,

         PRIĖMĖ ŠĮ SPRENDIMĄ:
   1 straipsnis
   Erik HØEG skiriamas EUMM Georgia vadovu laikotarpiui nuo 2017 m. gruodžio 15 d. iki 2018 m. gruodžio 14 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2017 m. gruodžio 15 d.

      Priimta Briuselyje 2017 m. gruodžio 19 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 213, 2010 8 13, p. 43.

      (2)  2016 m. gruodžio 12 d. Tarybos sprendimas (BUSP) 2016/2238, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia (OL L 337, 2016 12 13, p. 15).


title: 2017 m. gruodžio 11 d. Tarybos sprendimas (ES) 2017/2431 dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame pagal Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimą, dėl Jungtinio komiteto darbo tvarkos taisyklių priėmimo ir dviejų specialiųjų darbo grupių steigimo

text:
23.12.2017

               LT

               Europos Sąjungos oficialusis leidinys

               L 344/11

         TARYBOS SPRENDIMAS (ES) 2017/2431
   2017 m. gruodžio 11 d.
   dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame pagal Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimą, dėl Jungtinio komiteto darbo tvarkos taisyklių priėmimo ir dviejų specialiųjų darbo grupių steigimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 9 dalimi,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams saugumo politikai pasiūlymą,
   kadangi:

               (1)

               Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimas (1) (toliau – Susitarimas) buvo pasirašytas 2017 m. vasario 18 d. ir yra laikinai taikomas pagal jo 59 straipsnio 2 ir 3 dalis ir Tarybos sprendimo (ES) 2017/434 (2) 3 straipsnį;

               (2)

               siekiant užtikrinti, inter alia, tinkamą Susitarimo veikimą ir įgyvendinimą, pagal Susitarimo 49 straipsnį įsteigtas Jungtinis komitetas Siekiant prisidėti prie veiksmingo Susitarimo įgyvendinimo, Jungtinis komitetas turėtų priimti savo darbo tvarkos taisykles;

               (3)

               pagal Susitarimo 49 straipsnį Jungtinis komitetas gali nuspręsti įsteigti specialius komitetus ar darbo grupes, kurios jam padėtų atlikti užduotis;

               (4)

               todėl Sąjungos pozicija Jungtiniame komitete dėl Jungtinio komiteto darbo tvarkos taisyklių priėmimo ir specialių darbo grupių steigimo turėtų būti grindžiama pridėtais Jungtinio komiteto sprendimų projektais,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Europos Sąjungos vardu turi būti laikomasi Jungtiniame komitete, įsteigtame pagal šio Susitarimo 49 straipsnį, dėl:

               a)

               Jungtinio komiteto darbo tvarkos taisyklių priėmimo ir

               b)

               dviejų specialiųjų darbo grupių steigimo

         grindžiama prie šio sprendimo pridėtais Jungtinio komiteto sprendimų projektais.
   2.   Neesminiams sprendimų projektų pakeitimams Sąjungos atstovai Jungtiniame komitete gali pritarti be tolesnio Tarybos sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 11 d.

            Tarybos vardu

            Pirmininkė

         F. MOGHERINI

      (1)  OL L 67, 2017 3 14, p. 3.

      (2)  2017 m. vasario 13 d. Tarybos sprendimas (ES) 2017/434 dėl Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimo pasirašymo Europos Sąjungos vardu ir laikino taikymo (OL L 67, 2017 3 14, p. 1).

      PROJEKTAS
      ES IR AFGANISTANO JUNGTINIO KOMITETO SPRENDIMAS Nr. 1/2017
      … m. … … d.
      dėl jo darbo tvarkos taisyklių priėmimo
      ES IR AFGANISTANO JUNGTINIS KOMITETAS,
      atsižvelgdamas į Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimą, ypač į jo 49 straipsnio 5 dalį,
      kadangi:

                  (1)

                  Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimas (1) (toliau – Susitarimas) buvo pasirašytas 2017 m. vasario 18 d. ir yra laikinai taikomas pagal jo 59 straipsnio 2 ir 3 dalis ir Tarybos sprendimo (ES) 2017/434 (2) 3 straipsnį;

                  (2)

                  Pagal Susitarimo 49 straipsnį įsteigtas Jungtinis komitetas. Kad Jungtinis komitetas galėtų vykdyti jam patikėtas užduotis, jis turėtų priimti savo darbo tvarkos taisykles.

            PRIĖMĖ ŠĮ SPRENDIMĄ:
      1 straipsnis
      Priimamos šio sprendimo priede pateiktos Jungtinio komiteto darbo tvarkos taisyklės.
      2 straipsnis
      Šis sprendimas įsigalioja jo priėmimo dieną.

         Priimta … …

               ES ir Afganistano jungtinio komiteto vardu

               Pirmininkas

         (1)  OL L 67, 2017 3 14, p. 3.

         (2)  2017 m. vasario 13 d. Tarybos sprendimas (ES) 2017/434 dėl Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimo pasirašymo Europos Sąjungos vardu ir laikino taikymo (OL L 67, 2017 3 14, p. 1).

         PRIEDAS

            Jungtinio komiteto darbo tvarkos taisyklės

         1 straipsnis
         Sudėtis ir pirmininkavimas
         1.   Jungtinis komitetas vykdo Susitarimo 49 straipsnyje nustatytas užduotis.
         2.   Jungtinį komitetą sudaro aukščiausio lygmens Šalių atstovai, ir jam pakaitomis po vienus kalendorinius metus pirmininkauja atitinkamais kalendoriniais metais posėdį rengianti Šalis.
         3.   Jungtiniam komitetui pakaitomis pirmininkauja Afganistano Islamo Respublikos finansų ministras ir Sąjungos vyriausiasis įgaliotinis užsienio reikalams ir saugumo politikai. Jie savo įgaliojimus pirmininkauti visuose arba tam tikruose Jungtinio komiteto posėdžiuose gali perduoti vyresniesiems pareigūnams.
         2 straipsnis
         Posėdžiai
         1.   Jungtinis komitetas renkasi kartą per metus. Jungtinio komiteto posėdžius šaukia jo pirmininkas. Posėdžiai rengiami pakaitomis Briuselyje ir Kabule bendru susitarimu nustatytą dieną. Bet kurios Šalies prašymu, jei Šalys sutinka, Jungtinis komitetas gali rengti neeilines sesijas.
         2.   Jei Šalys sutinka, Jungtinio komiteto posėdžiai gali būti išimties tvarka rengiami vaizdo konferencijos būdu.
         3 straipsnis
         Dalyviai
         1.   Prieš kiekvieną Jungtinio komiteto posėdį kiekviena Šalis praneša pirmininkui apie planuojamą savo delegacijos sudėtį.
         2.   Pirmininkas, jei Šalys sutinka, gali pakviesti ekspertus arba kitų įstaigų atstovus dalyvauti posėdyje stebėtojų teisėmis arba pateikti informacijos konkrečiais klausimais.
         4 straipsnis
         Viešumas
         1.   Jungtinio komiteto posėdžiai vyksta už uždarų durų, nebent pirmininkas, jei Šalys sutinka, nusprendžia, kad posėdis yra viešas.
         2.   Jungtinis komitetas gali daryti viešus pareiškimus, jei mano, kad tai tikslinga.
         5 straipsnis
         Sekretoriatas
         Jungtinio komiteto sekretorių pareigas kartu eina Europos išorės veiksmų tarnybos atstovas ir Afganistano Islamo Respublikos Vyriausybės atstovas. Visi pirmininko gaunami ir teikiami pranešimai perduodami sekretoriams. Pirmininko gaunama ir siunčiama korespondencija gali būti parašyta bet kokiomis priemonėmis, įskaitant elektroninį paštą.
         6 straipsnis
         Posėdžių darbotvarkės
         1.   Pirmininkas parengia preliminarią kiekvieno Jungtinio komiteto posėdžio darbotvarkę. Preliminari darbotvarkė ir susiję dokumentai Šalims nusiunčiami likus ne mažiau kaip 15 kalendorinių dienų iki posėdžio dienos.
         2.   Bet kuri Šalis gali paprašyti pirmininko įtraukti klausimą į darbotvarkę.
         3.   Jungtinis komitetas tvirtina darbotvarkę kiekvieno posėdžio pradžioje. Jei Šalys sutinka, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.
         4.   Ypatingomis aplinkybėmis, jei Šalys sutinka, pirmininkas gali sutrumpinti 1 dalyje nurodytą terminą, kad būtų atsižvelgta į konkretaus atvejo aplinkybes.
         7 straipsnis
         Protokolai
         1.   Jungtinio komiteto posėdžių rezultatai pateikiami suderinto posėdžio protokolo forma.
         2.   Pirmininkas apibendrina kiekviename posėdyje Jungtinio komiteto padarytas išvadas. Remdamiesi šiomis išvadomis abu sekretoriai parengia protokolo projektą, pageidautina, posėdžio pabaigoje arba ne vėliau kaip per 30 kalendorinių dienų nuo posėdžio dienos.
         3.   Šalys patvirtina projektą, pageidautina, posėdžio pabaigoje arba ne vėliau kaip per 45 kalendorines dienas nuo posėdžio dienos, arba iki Šalių sutartos dienos. Šalims patvirtinus protokolo projektą, pirmininkas ir sekretoriai pasirašo du originalius egzempliorius. Kiekviena Šalis gauna po vieną originalų egzempliorių.
         8 straipsnis
         Sprendimai ir rekomendacijos
         1.   Jungtinio komiteto sprendimai ir rekomendacijos priimami bendru Šalių sutarimu.
         2.   Jungtinio komiteto sprendimų ir rekomendacijų antraštė yra atitinkamai „Sprendimas“ arba „Rekomendacija“, po to juose nurodomas serijos numeris, priėmimo data ir dalykas. Kiekviename sprendime nurodoma jo įsigaliojimo data.
         3.   Jungtinis komitetas gali priimti sprendimus ar rekomendacijas taikydamas rašytinę procedūrą. Tokiais atvejais Šalys susitaria dėl procedūros trukmės termino. Jei pasibaigus šiam terminui nė viena iš Šalių neišreiškė prieštaravimo siūlomam sprendimui ar rekomendacijai, pirmininkas paskelbia, kad sprendimas ar rekomendacija yra priimta bendru sutarimu.
         4.   Jungtinio komiteto priimti sprendimai ir rekomendacijos parengiami dviem autentiškais pirmininko pasirašytais egzemplioriais.
         5.   Kiekviena Šalis gali skelbti Jungtinio komiteto sprendimus ir rekomendacijas savo atitinkamame oficialiajame leidinyje.
         9 straipsnis
         Išlaidos
         1.   Kiekviena Šalis padengia visas su jos dalyvavimu Jungtinio komiteto posėdžiuose susijusias patirtas išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis.
         2.   Kiekviena Šalis padengia patirtas išlaidas, susijusias su vertimu žodžiu posėdžiuose ir vertimu raštu.
         3.   Posėdį rengianti Šalis padengia išlaidas, susijusias su posėdžių organizavimu ir dokumentų dauginimu.
         10 straipsnis
         Specialūs komitetai ir darbo grupės
         1.   Jungtinis komitetas gali steigti specialius komitetus arba darbo grupes, kurios jam padėtų vykdyti jo užduotis.
         2.   Jungtinis komitetas gali nuspręsti panaikinti bet kurį veikiantį specialų komitetą ar darbo grupę, nustatyti arba iš dalies pakeisti jų įgaliojimus.
         3.   Specialūs komitetai arba darbo grupės po kiekvieno savo posėdžio Jungtiniam komitetui pateikia išsamias savo veiklos ataskaitas ir gali teikti rekomendacijas Jungtiniam komitetui.

      PROJEKTAS
      ES IR AFGANISTANO JUNGTINIO KOMITETO SPRENDIMAS Nr. 2/2017
      … m. … … d.
      kuriuo įsteigiamos dvi specialios darbo grupės ir nustatomi jų įgaliojimai
      ES IR AFGANISTANO JUNGTINIS KOMITETAS,
      atsižvelgdamas į Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimą, ypač į jo 49 straipsnio 3 dalį ir į Jungtinio komiteto darbo tvarkos taisyklių 10 straipsnį,
      kadangi:

                  (1)

                  Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimas (1) (toliau – Susitarimas) buvo pasirašytas 2017 m. vasario 18 d. ir yra laikinai taikomas pagal jo 59 straipsnį;

                  (2)

                  siekiant prisidėti prie veiksmingo Susitarimo įgyvendinimo, turėtų būti sukurta jo institucinė struktūra;

                  (3)

                  pagal Susitarimo 49 straipsnio 3 dalį ir Jungtinio komiteto darbo tvarkos taisyklių 10 straipsnį Jungtinis komitetas gali nuspręsti įsteigti specialius komitetus ar darbo grupes, kurios padėtų jam vykdyti jo užduotis;

                  (4)

                  siekiant sudaryti sąlygas vykti ekspertų diskusijoms svarbiausiose Susitarimo taikymo srityse, turėtų būti įsteigtos specialios darbo grupės. Šalys taip pat gali susitarti iš dalies pakeisti specialių komitetų arba darbo grupių sąrašą ir (arba) jų veiklos sritį;

                  (5)

                  specialios darbo grupės turėtų pradėti veikti laiku,

            PRIĖMĖ ŠĮ SPRENDIMĄ:
      1 straipsnis
      Įsteigiamos A priede išvardytos specialios darbo grupės. Specialių darbo grupių įgaliojimai išdėstyti B priede.
      2 straipsnis
      Šis sprendimas įsigalioja jo priėmimo dieną

         Priimta …. …

               ES ir Afganistano jungtinio komiteto vardu

               Pirmininkas

         (1)  OL L 67, 2017 3 14, p. 3.

         A PRIEDAS

            ES ir Afganistano jungtinis komitetas

            Specialios darbo grupės

                     1.

                     Speciali žmogaus teisių, gero valdymo ir migracijos darbo grupė;

                     2.

                     Speciali ekonominės ir socialinės plėtros darbo grupė.

            B PRIEDAS

               Pagal Europos Sąjungos bei jos valstybių narių ir Afganistano Islamo Respublikos bendradarbiavimo partnerystės ir vystymosi srityje susitarimą įsteigtų specialių darbo grupių įgaliojimai

            1 straipsnis
            Specialios darbo grupės gali aptarti Susitarimo įgyvendinimo klausimus tose srityse, kurios priklauso jų kompetencijai. Jos taip pat gali aptarti klausimus arba specialius projektus, susijusius su atitinkama dvišalio bendradarbiavimo sritimi.
            2 straipsnis
            Specialios darbo grupės yra pavaldžios Jungtiniam komitetui. Jos per 30 kalendorinių dienų po kiekvieno posėdžio Jungtinio komiteto pirmininkui pateikia ataskaitą ir perduoda savo protokolą bei išvadas.
            3 straipsnis
            1.   Specialių darbo grupių nariai yra Šalių atstovai.
            2.   Specialios darbo grupės gali kviesti į savo posėdžius ekspertus, kad jie išdėstytų savo požiūrį tam tikrais konkrečiais darbotvarkės klausimais.
            4 straipsnis
            Specialioms darbo grupėms pakaitomis pirmininkauja Šalis, pirmininkaujanti Jungtiniam komitetui.
            5 straipsnis
            Specialių darbo grupių sekretorių pareigas kartu eina Europos Sąjungos atstovas ir Afganistano Vyriausybės atstovas.
            6 straipsnis
            1.   Specialių darbo grupių posėdžiai kurios nors Šalies rašytiniu prašymu šaukiami esant reikalui ir bent kartą per metus. Kiekvienas posėdis vyksta Šalių bendrai sutartoje vietoje ir sutartą dieną.
            2.   Jei viena Šalis prašo sušaukti specialios darbo grupės posėdį, kitos Šalies sekretorius atsakymą pateikia per 15 darbo dienų nuo to prašymo gavimo. Ypatingos skubos atvejais specialių darbo grupių posėdžiai gali būti sušaukiami per trumpesnį laiką, jei Šalys tam pritaria.
            3.   Specialių darbo grupių posėdžius kartu šaukia abu sekretoriai.
            7 straipsnis
            1.   Bet kuri Šalis gali paprašyti pirmininko įtraukti klausimą į specialios darbo grupės darbotvarkę. Į darbotvarkę įtrauktini klausimai sekretoriams pateikiami ne vėliau kaip prieš 15 darbo dienų iki atitinkamo posėdžio dienos. Visi patvirtinamieji dokumentai sekretoriams pateikiami ne vėliau kaip prieš 10 darbo dienų iki posėdžio.
            2.   Darbotvarkės projektą sekretoriai Šalims pateikia ne vėliau kaip prieš 5 darbo dienas iki posėdžio. Išimtiniais atvejais Šalių susitarimu klausimai į darbotvarkę gali būti įtraukiami pranešus per trumpą laiką.
            8 straipsnis
            1.   Sekretoriai kartu parengia kiekvieno posėdžio protokolo projektą.
            2.   Specialių darbo grupių posėdžiai vyksta už uždarų durų, nebent pirmininkas, jei Šalys sutinka, nusprendžia, kad posėdis yra viešas.


title: 2017 m. gruodžio 12 d. Tarybos sprendimas (ES, Euratomas) 2017/2461, kuriuo iš dalies keičiamos Tarybos darbo tvarkos taisyklės

text:
29.12.2017

               LT

               Europos Sąjungos oficialusis leidinys

               L 348/36

         TARYBOS SPRENDIMAS (ES, Euratomas) 2017/2461
   2017 m. gruodžio 12 d.
   kuriuo iš dalies keičiamos Tarybos darbo tvarkos taisyklės
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į Tarybos darbo tvarkos taisyklių (1) 11 straipsnio 6 dalį,
   kadangi:

               (1)

               kai Taryba aktą turi priimti spręsdama kvalifikuota balsų dauguma, turi būti patikrinama, ar kvalifikuotą balsų daugumą sudarančios valstybės narės atstovauja ne mažiau kaip 65 % Sąjungos gyventojų skaičiaus;

               (2)

               Ta procentinė dalis apskaičiuojama remiantis Tarybos darbo tvarkos taisyklių (toliau – Darbo tvarkos taisyklės) III priede nurodytais gyventojų skaičiaus duomenimis;

               (3)

               Darbo tvarkos taisyklių 11 straipsnio 6 dalyje nustatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Sąjungos statistikos tarnybos turimais duomenimis, turi pakeisti tame priede nurodytus skaičius;

               (4)

               todėl Darbo tvarkos taisyklės turėtų būti atitinkamai iš dalies pakeistos 2018 m. laikotarpiui,

         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedas pakeičiamas taip:
   „
         III PRIEDAS
         Duomenys apie Sąjungos gyventojų skaičių ir kiekvienos valstybės narės gyventojų skaičių, skirti nuostatoms dėl kvalifikuotos balsų daugumos Taryboje įgyvendinti
         Įgyvendinant ES sutarties 16 straipsnio 4 dalį ir SESV 238 straipsnio 2 ir 3 dalis, Sąjungos gyventojų skaičius ir kiekvienos valstybės narės gyventojų skaičius bei kiekvienos valstybės narės gyventojų skaičiaus santykį su Sąjungos gyventojų skaičiumi atitinkančios procentinės dalys laikotarpiui nuo 2018 m. sausio 1 d. iki 2018 m. gruodžio 31 d. yra tokie:

                     Valstybė narė

                     Gyventojų skaičius

                     Sąjungos gyventojų skaičiaus procentinė dalis (%)

                     Vokietija

                     82 437 641

                     16,10

                     Prancūzija

                     67 024 633

                     13,09

                     Jungtinė Karalystė

                     65 808 573

                     12,85

                     Italija

                     61 219 113

                     11,95

                     Ispanija

                     46 528 966

                     9,08

                     Lenkija

                     37 972 964

                     7,41

                     Rumunija

                     19 638 309

                     3,83

                     Nyderlandai

                     17 220 721

                     3,36

                     Belgija

                     11 365 834

                     2,22

                     Graikija

                     10 757 293

                     2,10

                     Čekija

                     10 467 628

                     2,04

                     Portugalija

                     10 309 573

                     2,01

                     Švedija

                     10 080 000

                     1,97

                     Vengrija

                     9 797 561

                     1,91

                     Austrija

                     8 752 500

                     1,71

                     Bulgarija

                     7 101 859

                     1,39

                     Danija

                     5 743 947

                     1,12

                     Suomija

                     5 499 447

                     1,07

                     Slovakija

                     5 435 343

                     1,06

                     Airija

                     4 774 833

                     0,93

                     Kroatija

                     4 154 213

                     0,81

                     Lietuva

                     2 847 904

                     0,56

                     Slovėnija

                     2 065 895

                     0,40

                     Latvija

                     1 950 116

                     0,38

                     Estija

                     1 315 635

                     0,26

                     Kipras

                     854 802

                     0,17

                     Liuksemburgas

                     589 370

                     0,12

                     Malta

                     440 433

                     0,09

                     ES 28

                     512 155 106

                     Mažiausias skaičius (65 %)

                     332 900 819

               “
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2018 m. sausio 1 d.

      Priimta Briuselyje 2017 m. gruodžio 12 d.

            Tarybos vardu

            Pirmininkas

         S. MIKSER

      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2017 m. gruodžio 18 d. Tarybos sprendimas (ES) 2017/2458 dėl Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimo, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

text:
29.12.2017

               LT

               Europos Sąjungos oficialusis leidinys

               L 348/27

         TARYBOS SPRENDIMAS (ES) 2017/2458
   2017 m. gruodžio 18 d.
   dėl Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimo, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos Parlamento ir Tarybos sprendime (ES) 2017/1324 (2) numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)

               Jordanijos Hašimitų Karalystė (toliau – Jordanija) pareiškė norą dalyvauti partnerystėje PRIMA tokiomis pačiomis sąlygomis kaip valstybės narės ir bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotosios trečiosios šalys, dalyvaujančios partnerystėje PRIMA;

               (3)

               pagal Sprendimo (ES) 2017/1324 1 straipsnio 2 dalį Jordanija taps partnerystėje PRIMA dalyvaujančia valstybe, jei su Sąjunga bus sudarytas tarptautinis susitarimas dėl mokslinio ir technologinio bendradarbiavimo, kuriame išdėstomos Jordanijos dalyvavimo partnerystėje PRIMA sąlygos;

               (4)

               remiantis Tarybos sprendimu (ES) 2017/2211 (3), Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimas, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos (toliau – Susitarimas), pasirašytas 2017 m. lapkričio 10 d. su sąlyga, kad jis bus sudarytas vėliau;

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimas, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Susitarimo 4 straipsnio 2 dalyje numatytą pranešimą (4).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2017 m. lapkričio 30 d. pritarimas (dar nepaskelbtas Oficialiajame leidinyje).

      (2)  2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

      (3)  2017 m. rugsėjo 25 d. Tarybos sprendimas (ES) 2017/2211 dėl Europos Sąjungos ir Jordanijos Hašimitų Karalystės mokslinio ir technologinio bendradarbiavimo susitarimo, kuriuo išdėstomos Jordanijos Hašimitų Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Sąjungos vardu (OL L 316, 2017 12 1, p. 13).

      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2017 m. gruodžio 18 d. Tarybos sprendimas (ES) 2017/2456 dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

text:
29.12.2017

               LT

               Europos Sąjungos oficialusis leidinys

               L 348/23

         TARYBOS SPRENDIMAS (ES) 2017/2456
   2017 m. gruodžio 18 d.
   dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos Parlamento ir Tarybos sprendime (ES) 2017/1324 (2) numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)

               Alžyro Liaudies Demokratinė Respublika (toliau – Alžyras) pareiškė norą tapti PRIMA dalyvaujančia valstybe ir dalyvauti joje tokiomis pačiomis sąlygomis kaip valstybės narės ir bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotosios trečiosios šalys, dalyvaujančios partnerystėje PRIMA;

               (3)

               pagal Sprendimo (ES) 2017/1324 1 straipsnio 2 dalį Alžyras taps partnerystėje PRIMA dalyvaujančia valstybe, jei su Sąjunga bus sudarytas tarptautinis mokslinio ir technologinio bendradarbiavimo susitarimas, kuriame išdėstomos Alžyro dalyvavimo partnerystėje PRIMA sąlygos;

               (4)

               remiantis Tarybos sprendimu (ES) 2017/2209 (3), Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimas, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos (toliau – Susitarimas), pasirašytas 2017 m. spalio 26 d. su sąlyga, kad jis bus sudarytas vėliau;

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimas, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos (4).
   2 straipsnis
   Tarybos pirmininkas Sąjungos vardu pateikia Susitarimo 5 straipsnio 2 dalyje numatytą pranešimą (5).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2017 m. lapkričio 30 d. pritarimas (dar nepaskelbtas Oficialiajame leidinyje).

      (2)  2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

      (3)  2017 m. rugsėjo 25 d. Tarybos sprendimas (ES) 2017/2209 dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Sąjungos vardu ir laikino taikymo (OL L 316, 2017 12 1, p. 1).

      (4)  Susitarimas paskelbtas OL L 316, 2017 12 1, p. 3 kartu su sprendimu dėl pasirašymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2017 m. gruodžio 18 d. Tarybos sprendimas (ES) 2017/2462, kuriuo Liuksemburgas ir Rumunija įgaliojami dėl Europos Sąjungos interesų pritarti Gruzijos ir Pietų Afrikos Respublikos prisijungimui prie 1980 m. Hagos konvencijos dėl tarptautinio vaikų grobimo civilinių aspektų

text:
29.12.2017

               LT

               Europos Sąjungos oficialusis leidinys

               L 348/38

         TARYBOS SPRENDIMAS (ES) 2017/2462
   2017 m. gruodžio 18 d.
   kuriuo Liuksemburgas ir Rumunija įgaliojami dėl Europos Sąjungos interesų pritarti Gruzijos ir Pietų Afrikos Respublikos prisijungimui prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra vienas iš esminių tos politikos aspektų;

               (2)

               Taryba priėmė Reglamentą (EB) Nr. 2201/2003 (2) (toliau – reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, ir nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti bendravimo teisių ir globos teisių apsaugą;

               (3)

               reglamentu „Briuselis IIa“ papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos įgyvendinimą kartu su valstybėmis narėmis, inter alia, dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendra teisinė sistema, taikoma Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik prisijungiančios valstybės ir tokių susitariančiųjų valstybių, kurios pareiškė, kad pritaria jos prisijungimui, tarpusavio santykiams;

               (8)

               pagal 1980 m. Hagos konvenciją ekonominės integracijos regioninėms organizacijoms, kaip antai Sąjungai, neleidžiama tapti jos šalimi. Todėl Sąjunga negali nei prisijungti prie tos konvencijos, nei deponuoti savo pareiškimo dėl pritarimo valstybės prisijungimui;

               (9)

               remiantis Europos Sąjungos Teisingumo Teismo nuomone 1/13 (3), pareiškimai dėl pritarimo prisijungimui pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               1997 m. liepos 24 d. prisijungimo prie 1980 m. Hagos konvencijos dokumentą deponavo Gruzija. 1980 m. Hagos konvencija Gruzijai įsigaliojo 1997 m. spalio 1 d.;

               (11)

               visos susijusios valstybės narės, išskyrus Daniją, Liuksemburgą ir Rumuniją, jau pritarė Gruzijos prisijungimui prie 1980 m. Hagos konvencijos. Gruzija pritarė Bulgarijos, Estijos, Latvijos, Lietuvos ir Maltos prisijungimui prie 1980 m. Hagos konvencijos. Įvertinus padėtį Gruzijoje padaryta išvada, kad Liuksemburgas ir Rumunija gali dėl Sąjungos interesų pritarti Gruzijos prisijungimui pagal 1980 m. Hagos konvencijos sąlygas;

               (12)

               1997 m. liepos 8 d. prisijungimo prie 1980 m. Hagos konvencijos dokumentą deponavo Pietų Afrikos Respublika. 1980 m. Hagos konvencija Pietų Afrikos Respublikai įsigaliojo 1997 m. spalio 1 d.;

               (13)

               visos susijusios valstybės narės, išskyrus Liuksemburgą ir Rumuniją, jau pritarė Pietų Afrikos Respublikos prisijungimui prie 1980 m. Hagos konvencijos. Pietų Afrikos Respublika pritarė Bulgarijos, Estijos, Latvijos, Lietuvos ir Maltos prisijungimui prie 1980 m. Hagos konvencijos. Įvertinus padėtį Pietų Afrikos Respublikoje padaryta išvada, kad Liuksemburgas ir Rumunija gali dėl Sąjungos interesų pritarti Pietų Afrikos Respublikos prisijungimui pagal 1980 m. Hagos konvencijos sąlygas;

               (14)

               todėl Liuksemburgas ir Rumunija turėtų būti įgalioti deponuoti pareiškimus dėl pritarimo Gruzijos ir Pietų Afrikos Respublikos prisijungimui prie 1980 m. Hagos konvencijos dėl Sąjungos interesų laikydamosi šiame sprendime išdėstytų sąlygų. Kitos Sąjungos valstybės narės jau pritarė Gruzijos ir Pietų Afrikos Respublikos prisijungimui prie 1980 m. Hagos konvencijos, todėl naujų pareiškimų dėl pritarimo prisijungimui neturėtų deponuoti, nes pagal tarptautinę viešąją teisę esami pareiškimai galioja toliau;

               (15)

               Jungtinei Karalystei ir Airijai Reglamentas „Briuselis IIa“ yra privalomas ir todėl jos dalyvauja priimant ir taikant šį sprendimą;

               (16)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Liuksemburgas ir Rumunija įgaliojami dėl Sąjungos interesų pritarti Gruzijos ir Pietų Afrikos Respublikos prisijungimui prie 1980 m. Hagos konvencijos.
   2.   Liuksemburgas ir Rumunija ne vėliau kaip 2018 m. gruodžio 19 d. deponuoja pareiškimą dėl pritarimo Gruzijos ir Pietų Afrikos Respublikos prisijungimui prie 1980 m. Hagos konvencijos dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad pritaria Gruzijos ir Pietų Afrikos Respublikos prisijungimui prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2017/2462“.

   3.   Liuksemburgas ir Rumunija informuoja Tarybą ir Komisiją apie savo pareiškimų dėl pritarimo Gruzijos ir Pietų Afrikos Respublikos prisijungimui prie 1980 m. Hagos konvencijos deponavimą ir perduoda Komisijai tų pareiškimų tekstą per du mėnesius nuo jo deponavimo.
   2 straipsnis
   Tos valstybės narės, pareiškimus dėl pritarimo Gruzijos ir Pietų Afrikos Respublikos prisijungimui prie 1980 m. Hagos konvencijos deponavusios prieš šio sprendimo priėmimo dieną, naujų pareiškimų nedeponuoja.
   3 straipsnis
   Šis sprendimas įsigalioja pranešimo apie jį dieną.
   4 straipsnis
   Šis sprendimas skirtas Liuksemburgui ir Rumunijai.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2017 m. lapkričio 30 d. nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).

      (3)  ECLI:EU:C:2014:2303.


title: 2017 m. gruodžio 18 d. Tarybos sprendimas (ES) 2017/2457 dėl Europos Sąjungos ir Egipto Arabų Respublikos mokslinio ir technologinio bendradarbiavimo susitarimo, kuriuo išdėstomos Egipto Arabų Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

text:
29.12.2017

               LT

               Europos Sąjungos oficialusis leidinys

               L 348/25

         TARYBOS SPRENDIMAS (ES) 2017/2457
   2017 m. gruodžio 18 d.
   dėl Europos Sąjungos ir Egipto Arabų Respublikos mokslinio ir technologinio bendradarbiavimo susitarimo, kuriuo išdėstomos Egipto Arabų Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos Parlamento ir Tarybos sprendime (ES) 2017/1324 (2) numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)

               Egipto Arabų Respublika (toliau – Egiptas) pareiškė norą tapti PRIMA dalyvaujančia valstybe ir dalyvauti joje tokiomis pačiomis sąlygomis kaip valstybės narės ir bendrosios mokslinių tyrimų ir inovacijų programos „Horizontas 2020“ (2014–2020 m.) asocijuotosios trečiosios šalys, dalyvaujančios partnerystėje PRIMA;

               (3)

               pagal Sprendimo (ES) 2017/1324 1 straipsnio 2 dalį Egiptas PRIMA dalyvaujančia valstybe taps, jei su Sąjunga bus sudarytas tarptautinis mokslinio ir technologinio bendradarbiavimo susitarimas, kuriame išdėstomos Egipto dalyvavimo partnerystėje PRIMA sąlygos;

               (4)

               remiantis Tarybos sprendimu (ES) 2017/2210 (3), Europos Sąjungos ir Egipto Arabų Respublikos mokslinio ir technologinio bendradarbiavimo susitarimas, kuriuo išdėstomos Egipto Arabų Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos (toliau – Susitarimas), pasirašytas 2017 m. spalio 27 d. su sąlyga, kad jis bus sudarytas vėliau;

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Egipto Arabų Respublikos mokslinio ir technologinio bendradarbiavimo susitarimas, kuriuo išdėstomos Egipto Arabų Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos (4).
   2 straipsnis
   Tarybos pirmininkas Sąjungos vardu pateikia Susitarimo 4 straipsnio 2 dalyje numatytą pranešimą (5).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2017 m. lapkričio 30 d. pritarimas (dar nepaskelbtas Oficialiajame leidinyje).

      (2)  2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

      (3)  2017 m. rugsėjo 25 d. Tarybos sprendimas (ES) 2017/2210 dėl Europos Sąjungos ir Egipto Arabų Respublikos mokslinio ir technologinio bendradarbiavimo susitarimo, kuriuo išdėstomos Egipto Arabų Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Sąjungos vardu ir laikino taikymo (OL L 316, 2017 12 1, p. 7).

      (4)  Susitarimas paskelbtas OL L 316, 2017 12 1, p. 9 kartu su sprendimu dėl pasirašymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2017 m. gruodžio 18 d. Tarybos sprendimas (ES) 2017/2463, kuriuo Kroatija, Nyderlandai, Portugalija ir Rumunija įgaliojami dėl Europos Sąjungos interesų pritarti San Marino prisijungimui prie 1980 m. Hagos konvencijos dėl tarptautinio vaikų grobimo civilinių aspektų

text:
29.12.2017

               LT

               Europos Sąjungos oficialusis leidinys

               L 348/41

         TARYBOS SPRENDIMAS (ES) 2017/2463
   2017 m. gruodžio 18 d.
   kuriuo Kroatija, Nyderlandai, Portugalija ir Rumunija įgaliojami dėl Europos Sąjungos interesų pritarti San Marino prisijungimui prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra vienas iš esminių tos politikos aspektų;

               (2)

               Taryba priėmė Reglamentą (EB) Nr. 2201/2003 (2) (toliau – reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, ir nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti bendravimo teisių ir globos teisių apsaugą;

               (3)

               reglamentu „Briuselis IIa“ papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos taikymą kartu su valstybėmis narėmis, inter alia, dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendra teisinė sistema, taikoma Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik prisijungiančios valstybės ir tų susitariančiųjų valstybių, kurios pareiškė, kad pritaria jos prisijungimui, tarpusavio santykiams;

               (8)

               pagal 1980 m. Hagos konvenciją ekonominės integracijos regioninėms organizacijoms, kaip antai Sąjungai, neleidžiama tapti jos šalimi. Todėl Sąjunga negali nei prisijungti prie tos konvencijos, nei deponuoti savo pareiškimo dėl pritarimo valstybės prisijungimui;

               (9)

               remiantis Europos Sąjungos Teisingumo Teismo nuomone 1/13 (3), pareiškimai dėl pritarimo prisijungimui pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2006 m. gruodžio 14 d. prisijungimo prie 1980 m. Hagos konvencijos dokumentą deponavo San Marinas. 1980 m. Hagos konvencija San Marino atžvilgiu įsigaliojo 2007 m. kovo 1 d.;

               (11)

               visos valstybės narės, išskyrus Kroatiją, Daniją, Nyderlandus, Portugaliją ir Rumuniją, jau pritarė San Marino prisijungimui prie 1980 m. Hagos konvencijos. Įvertinus padėtį San Marine padaryta išvada, kad Kroatija, Nyderlandai, Portugalija ir Rumunija gali dėl Sąjungos interesų pritarti San Marino prisijungimui pagal 1980 m. Hagos konvencijos sąlygas;

               (12)

               todėl Kroatija, Nyderlandai, Portugalija ir Rumunija turėtų būti įgalioti deponuoti pareiškimus dėl pritarimo San Marino prisijungimui prie 1980 m. Hagos konvencijos dėl Sąjungos interesų laikydamosi šiame sprendime išdėstytų sąlygų. Kitos Sąjungos valstybės narės jau pritarė San Marino prisijungimui prie 1980 m. Hagos konvencijos, todėl naujų pareiškimų dėl pritarimo prisijungimui neturėtų deponuoti, nes pagal tarptautinę viešąją teisę esami pareiškimai galioja toliau;

               (13)

               Jungtinei Karalystei ir Airijai reglamentas „Briuselis IIa“ yra privalomas ir jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Kroatija, Nyderlandai, Portugalija ir Rumunija įgaliojami dėl Sąjungos interesų pritarti San Marino prisijungimui prie 1980 m. Hagos konvencijos.
   2.   1 dalyje nurodytos valstybės narės ne vėliau kaip 2018 m. gruodžio 19 d. deponuoja pareiškimą dėl pritarimo San Marino prisijungimui prie 1980 m. Hagos konvencijos dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad pritaria San Marino prisijungimui prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2017/2463.“

   3.   1 dalyje nurodytos valstybės narės informuoja Tarybą ir Komisiją apie savo pareiškimus dėl pritarimo San Marino prisijungimui prie 1980 m. Hagos konvencijos deponavimą ir perduoda Komisijai tų pareiškimų tekstą per du mėnesius nuo jų deponavimo.
   2 straipsnis
   Tos valstybės narės, pareiškimus dėl pritarimo San Marino prisijungimui prie 1980 m. Hagos konvencijos deponavusios prieš šio sprendimo priėmimo dieną, naujų pareiškimų nedeponuoja.
   3 straipsnis
   Šis sprendimas įsigalioja pranešimo apie jį dieną.
   4 straipsnis
   Šis sprendimas skirtas Kroatijai, Nyderlandams, Portugalijai ir Rumunijai.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2017 m. lapkričio 30 d. nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).

      (3)  ECLI:EU:C:2014:2303.


9.2.2018

               LT

               Europos Sąjungos oficialusis leidinys

               C 50/150

         P8_TA(2016)0074
   Neprieštaravimas įgyvendimo priemonei: pilotų mokymo, egzaminavimo ir periodinio tikrinimo reikalavimai, susiję su nustatytų charakteristikų navigacija
   Europos Parlamento sprendimas neprieštarauti Komisijos reglamento, kuriuo dėl pilotų mokymo, egzaminavimo ir periodinio tikrinimo reikalavimų, susijusių su nustatytų charakteristikų navigacija, iš dalies keičiamas Komisijos reglamentas (ES) Nr. 1178/2011, projektui (D042244/03 – 2016/2545(RPS))
   (2018/C 050/18)

      Europos Parlamentas,

               —

               atsižvelgdamas į Komisijos reglamento projektą (D042244/03,

               —

               atsižvelgdamas į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 7 straipsnio 6 dalį,

               —

               atsižvelgdamas į minėto reglamento 65 straipsnyje nurodyto komiteto 2015 m. gruodžio 18 d. pateiktą nuomonę,

               —

               atsižvelgdamas į 2016 m. vasario 12 d. Komisijos laišką, kuriame ji prašo pareikšti, jog Parlamentas neprieštaraus reglamento projektui,

               —

               atsižvelgdamas į 2016 m. vasario 23 d. Transporto ir turizmo komiteto laišką Komitetų pirmininkų sueigos pirmininkui,

               —

               atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (2), 5a straipsnio 3 dalį,

               —

               atsižvelgdamas į Transporto ir turizmo komiteto rekomendaciją dėl sprendimo,

               —

               atsižvelgdamas į Darbo tvarkos taisyklių 106 straipsnio 4 dalies d punktą ir 105 straipsnio 6 dalį,

               —

               atsižvelgdamas į tai, kad nebuvo pareikšta jokių prieštaravimų per Darbo tvarkos taisyklių 150 straipsnio 6 dalies trečioje ir ketvirtoje įtraukose nustatytą laikotarpį, kuris baigėsi 2016 m. kovo 8 d.,

               A.

               kadangi Komisijos reglamento projekto tikslas, be kita ko, – vienais metais patęsti piloto mėgėjo licencijos turėtojams taikomą pereinamąjį laikotarpį nuo 2016 m. balandžio 8 d. iki 2017 m. balandžio mėn.;

               B.

               kadangi galutinis Parlamento prieštaravimo Komisijos reglamento projektui pateikimo terminas baigsis 2016 m. balandžio 23 d.;

               C.

               kadangi iki 2016 m. balandžio 8 d. įsigaliojus Komisijos reglamentui būtų užkirstas kelias teisės spragai, susijusiai su keliais tūkstančiais ES piliečių, turinčių Jungtinių Amerikos Valstijų federalinės aviacijos administracijos (FAA) išduotas piloto mėgėjo licencijas;

               D.

               kadangi, nepakeitus datos, šie pilotai privalės gauti savo FAA išduotų licencijų pripažinimą arba pakeisti jas į ES licencijas, o tai pareikalaus nemažų nacionalinių institucijų ir pačių pilotų išteklių ir laiko;

               E.

               kadangi Komisija ir Europos aviacijos saugos agentūra nori derėtis dėl supaprastintos procedūros, kurią taikant būtų sudarytos sąlygos ES ir JAV abipusiam tokių piloto licencijų pripažinimui ir pakeitimui, ir kadangi ši nauja procedūra gali būti pradėta taikyti pilotams 2016 m. antrąjį pusmetį;

               1.

               pareiškia, jog neprieštarauja Komisijos reglamento projektui;

               2.

               paveda Pirmininkui perduoti šį sprendimą Komisijai ir susipažinti – Tarybai.

      (1)  OL L 79, 2008 3 19, p. 1.

      (2)  OL L 184, 1999 7 17, p. 23.


15.2.2018

               LT

               Europos Sąjungos oficialusis leidinys

               C 58/247

         P8_TA(2016)0116
   Audito Rūmų nario skyrimas: Jan Gregor
   2016 m. balandžio 13 d. Europos Parlamento sprendimas dėl siūlymo skirti Janą Gregorą Audito Rūmų nariu (C8-0412/2015 – 2015/0815(NLE))
   (Konsultavimasis)
   (2018/C 058/36)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0412/2015),

               —

               atsižvelgdamas į Darbo tvarkos taisyklių 121 straipsnį,

               —

               atsižvelgdamas į Biudžeto kontrolės komiteto pranešimą (A8–0057/2016),

               A.

               kadangi Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2016 m. kovo 15 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo paskirti Janą Gregorą Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


15.2.2018

               LT

               Europos Sąjungos oficialusis leidinys

               C 58/248

         P8_TA(2016)0117
   Audito Rūmų nario skyrimas: Ladislav Balko
   2016 m. balandžio 13 d. Europos Parlamento sprendimas dėl siūlymo skirti Ladislavą Balko Audito Rūmų nariu (C8-0413/2015 – 2015/0816(NLE))
   (Konsultavimasis)
   (2018/C 058/37)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0413/2015),

               —

               atsižvelgdamas į Darbo tvarkos taisyklių 121 straipsnį,

               —

               atsižvelgdamas į Biudžeto kontrolės komiteto pranešimą (A8–0055/2016),

               A.

               kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2016 m. kovo 15 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo paskirti Ladislavą Balko Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


15.2.2018

               LT

               Europos Sąjungos oficialusis leidinys

               C 58/249

         P8_TA(2016)0118
   Audito Rūmų nario skyrimas: Janusz Wojciechowski
   2016 m. balandžio 13 d. Europos Parlamento sprendimas dėl siūlymo skirti Januszą Wojciechowski Audito Rūmų nariu (C8-0414/2015 – 2015/0817(NLE))
   (Konsultavimasis)
   (2018/C 058/38)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0414/2015),

               —

               atsižvelgdamas į Darbo tvarkos taisyklių 121 straipsnį,

               —

               atsižvelgdamas į Biudžeto kontrolės komiteto pranešimą (A8–0061/2016),

               A.

               kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2016 m. kovo 15 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia neigiamą nuomonę dėl Tarybos pasiūlymo paskirti Januszą Wojciechowski Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


15.2.2018

               LT

               Europos Sąjungos oficialusis leidinys

               C 58/250

         P8_TA(2016)0124
   Neprieštaravimas deleguotajam aktui. Išsamios taisyklės, kuriomis patikslinamos kai kurios Sąjungos muitinės kodekso nuostatos
   Europos Parlamento sprendimas neprieštarauti 2016 m. balandžio 5 d. Komisijos deleguotajam reglamentui, kuriuo ištaisomas Deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (C(2016)01934 – 2016/2639(DEA))
   (2018/C 058/39)

      Europos Parlamentas,

               —

               atsižvelgdamas į Komisijos deleguotąjį reglamentą (C(2016)01934),

               —

               atsižvelgdamas į 2016 m. kovo 11 d. Komisijos laišką, kuriame Parlamentas prašomas neprieštarauti deleguotajam reglamentui,

               —

               atsižvelgdamas į 2016 m. balandžio 7 d. Vidaus rinkos ir vartotojų apsaugos komiteto laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 160 straipsnį ir 284 straipsnio 5 dalį,

               —

               atsižvelgdamas į Vidaus rinkos ir vartotojų apsaugos komiteto rekomendaciją dėl sprendimo,

               —

               atsižvelgdamas į Darbo tvarkos taisyklių 105 straipsnio 6 dalį,

               —

               atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2016 m. balandžio 13 d., nebuvo pareikšta prieštaravimų,

               A.

               kadangi po Komisijos deleguotojo reglamento (ES) 2015/2446 (2) paskelbimo buvo aptiktos dvi klaidos;

               B.

               kadangi pirma klaida susijusi su kai kurių Deleguotojo reglamento (ES) 2015/2446 136 straipsnio 1 dalyje nurodytų prekių laikymu deklaruotomis pagal to deleguotojo reglamento 139 straipsnį; kadangi per galutinę to deleguotojo reglamento peržiūrą prieš jį priimant Deleguotojo reglamento (ES) 2015/2446 136 straipsnyje išvardytų prekių eilės tvarka buvo pakeista, tačiau per klaidą to deleguotojo reglamento 139 straipsnyje nurodytų prekių nuorodos nebuvo atnaujintos, ir kadangi dėl šios priežasties šios nuorodos turėtų būti pataisytos;

               C.

               kadangi antra klaida susijusi su Deleguotojo reglamento (ES) 2015/2446 141 straipsnio 1 dalimi; kadangi šiuo metu taikomas Komisijos reglamento (EEB) Nr. 2454/93 (3) 233 straipsnio 1 dalies b punktas, pagal kurį numatyta, kad nedaugeliu itin konkrečių atvejų gali būti laikoma, jog prekės, kertančios sieną, yra deklaruotos laikinajam įvežimui, eksportui arba reeksportui, per klaidą nebuvo įtrauktas į Deleguotąjį reglamentą (ES) 2015/2446 ir todėl nėra galimybės tam tikras prekes deklaruoti vien tik kertant Sąjungos muitų teritorijos sieną; kadangi dėl šios priežasties reikėtų pataisyti Deleguotojo reglamento (ES) 2015/2446 141 straipsnio 1 dalį;

               D.

               kadangi šios dvi klaidos, jų neištaisius iki 2016 m. gegužės 1 d., kai įsigalios atitinkamos Reglamento (ES) Nr. 952/2013 nuostatos, darys poveikį prekybos srautams ir darys itin neigiamą poveikį muitinėms ir prekybininkams;

               E.

               kadangi deleguotasis reglamentas gali įsigalioti tik pasibaigus Parlamento ir Tarybos tikrinimo laikotarpiui, jeigu nei Parlamentas, nei Taryba nepareiškia prieštaravimų arba jeigu dar nepasibaigus tam laikotarpiui ir Parlamentas, ir Taryba praneša Komisijai, kad prieštaravimų nereikš; kadangi pagal Reglamento (ES) Nr. 952/2013 284 straipsnio 5 dalį nustatytas tikrinimo laikotarpis – du mėnesiai nuo pranešimo dienos, t. y. iki 2016 m. birželio 5 d., ir jis gali būti pratęsiamas dar dviem mėnesiais;

               F.

               kadangi vis dėlto neatidėliotinos skubos sumetimais Komisija 2016 m. kovo 11 d. paprašė Parlamento iš anksto iki 2016 m. gegužės 1 d. patvirtinti deleguotąjį reglamentą;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 269, 2013 10 10, p. 1.

      (2)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).

      (3)  1993 m. liepos 2 d. Komisijos reglamentas (EEB) Nr. 2454/93 išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).


15.2.2018

               LT

               Europos Sąjungos oficialusis leidinys

               C 58/245

         P8_TA(2016)0114
   Audito Rūmų nario skyrimas: Samo Jereb
   2016 m. balandžio 13 d. Europos Parlamento sprendimas dėl siūlymo skirti Samo Jerebą Audito Rūmų nariu (C8-0025/2016 – 2016/0804(NLE))
   (Konsultavimasis)
   (2018/C 058/34)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0025/2016),

               —

               atsižvelgdamas į Darbo tvarkos taisyklių 121 straipsnį,

               —

               atsižvelgdamas į Biudžeto kontrolės komiteto pranešimą (A8–0060/2016),

               A.

               kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2016 m. kovo 15 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo paskirti Samo Jerebą Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


15.2.2018

               LT

               Europos Sąjungos oficialusis leidinys

               C 58/246

         P8_TA(2016)0115
   Audito Rūmų nario skyrimas: Mihails Kozlovs
   2016 m. balandžio 13 d. Europos Parlamento sprendimas dėl siūlymo skirti Mihailsą Kozlovsą Audito Rūmų nariu (C8-0411/2015 – 2015/0814(NLE))
   (Konsultavimasis)
   (2018/C 058/35)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0411/2015),

               —

               atsižvelgdamas į Darbo tvarkos taisyklių 121 straipsnį,

               —

               atsižvelgdamas į Biudžeto kontrolės komiteto pranešimą (A8–0059/2016),

               A.

               kadangi Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2016 m. kovo 15 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo paskirti Mihailsą Kozlovsą Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.